ཉིད་ཀྱི་དག་མཐོང་བ། །དེ་ཚེ་བློ་དང་བློ་བྲལ་ཐ་དད་
མེད། །དྲི་མ་དང་ནི་དྲི་བྲལ་མཉམ་པ་ཉིད། །དེ་ལ་ཆོས་ཅན་ཆོས་ཉིད་ཉིད་མི་
དམིགས། །འདི་ལྟར་ཤེས་ཚེ་གཞི་གང་འབྲས་བུ་གང༌། །གཞི་འབྲས་རྣམ་
པར་འཇོག་པའི་དུས་ཉིད་ནའང༌། །ཆོས་ཀྱི་དབྱིངས་དང་སྟོང་ཉིད་ལ་སོགས་
ཀྱང་། །རྫོགས་སངས་རྒྱས་ཀྱི་མཚན་གྱི་རྣམ་གྲངས་སུ། །གསུངས་པའི་མདོ་
རྒྱུད་བསྟན་བཅོས་མང་ཡོད་ཕྱིར། །གཞི་ལམ་དུས་ན་དེ་དག་མི་འདོད་
དམ། །རྒྱལ་བ་བྱམས་པས་ཐེག་ཆེན་རྒྱུད་བླ་མར། །ཆོས་ཀྱི་སྐུ་ལ་དངོས་དང་
རྒྱུ་མཐུན་གཉིས། །ཆོས་དབྱིངས་ཤིན་ཏུ་དྲི་མེད་ཆོས་སྐུ་དངོས། །འདི་ལ་
རྟོགས་པ་ཡེ་ཤེས་ཆོས་སྐུ་ཞེས། །དེང་སང་ཕར་ཕྱིན་པ་རྣམས་སྨྲ་བར་བྱེད། །
འོན་ཀྱང་འདི་ཡིས་རང་གི་ངོ་བོ་ནི། །སེམས་དང་ཆོས་དབྱིངས་གཟོད་ནས་
དབྱེར་མེད་དེ། །དབྱེར་མེད་ཉིད་དུ་ཇི་བཞིན་གྱུར་པ་ཡིན། །རྒྱུ་མཐུན་ཆོས་
སྐུ་གཟུགས་སྐུ་རྣམ་གཉིས་ཏེ། །ཟབ་པ་ལོངས་སྤྱོད་རྫོགས་པའི་སྐུ་དང་ནི། །
114

རྣམ་རྟོག་ཆོས་སྐུའི་དོན་ཡང་དག་པར་བརྗོད་པ།
རྒྱ་ཆེན་སྣ་ཚོགས་ཚུལ་སྟོན་སྤྲུལ་སྐུར་གསུངས། །འདི་ལྟར་རང་བྱུང་རྒྱལ་བ་
ལ་སོགས་བཞེད། །བོད་སྟོན་མང་ཞིག་འདི་གཉིས་བསྟན་པ་ཡི། །དམ་པའི་
ཆོས་ལ་འཇོག་པའང་སྣང་མོད་ཀྱི། །རྒྱལ་བ་བྱམས་པའི་དགོངས་པ་སྔ་མར་
གནས། །འདི་ཚེ་སྐུ་ཙམ་ལ་ནི་ཆོས་སྐུར་བརྗོད། །ཙི་ཙའི་བྱིངས་ནི་བསགས་
པ་ལ་འཇུག་པས། །ཡང་ཡང་བསགས་པ་མཐར་ཐུག་གྱུར་པའི་ཕྱིར། །ཆོས་
སྐུར་བརྗོད་འདི་འབྲས་བུའི་སྐུ་ལ་གསུངས། །འདི་ཚེའང་རྣམ་རྟོག་ཆོས་སྐུར་
མི་འགལ་ཏེ། །ཆོས་དབྱིངས་རང་བཞིན་རྣམ་པར་དག་པ་དང༌། །རྣམ་པར་
རྟོག་པའི་ཆོས་དབྱིངས་དབྱེར་མེད་པ། །རྩིག་པ་ཞིག་ཚེ་དེ་ཡིས་ནམ་མཁའ་
ནི། །ནམ་མཁའ་ཀུན་དང་དབྱེར་མེད་གྱུར་པ་ལྟར། །གཟོད་ནས་དབྱེར་མེད་
རང་བཞིན་མངོན་སུམ་པ། །མཐར་ཐུག་ཉིད་དུ་རྫོགས་སངས་རྒྱས་ཕྱིར་
རོ། །ཡང་ན་ཆོས་དབྱིངས་ཤིན་ཏུ་དྲི་མེད་ཅེས། །གསུངས་ཀྱི་དྲི་མ་སྤངས་
ཞེས་མ་གསུངས་པས། །འདི་ནི་གཟོད་མའི་དབྱིངས་ཉིད་ལ་དགོངས་ཞེས། །
བཤད་ཀྱང་དགོངས་པར་འགྱུར་བར་བདག་གིས་གོ །དེང་སང་རྒྱལ་བ་མི་
བསྐྱོད་ཞབས་ཉིད་ཀྱིས། །རྣམ་རྟོག་ཆོས་སྐུ་ལ་སོགས་འགོག་པའི་ཚུལ། །
ཚོགས་བཤད་རྣམས་སུ་བཀའ་སྩལ་མཛད་པ་ནི། །ཕྱི་དུས་སྒྲུབ་བརྒྱུད་ཟད་
ལས་ཆེས་ཟད་ཕྱིར། །མྱོང་རྟོགས་ལྟ་ཞོག་གོ་བ་ཕྱོགས་མཐུན་ཀྱང༌། །མ་
སྐྱེས་སྐྱེ་བར་མི་འགྱུར་རིགས་ཆད་ཀྱི། །བློ་ཅན་ཟས་ཕྱིར་འདུས་རྣམས་ཟས་
སྐོམ་གྱིས། །ཚིམས་ཚེ་རྣམ་རྟོག་ཆོས་སྐུ་ཡིན་མིན་རྩོད། །ཕོར་བུ་དང་ནི་
115

མཛད་པ་པོ་རྗེ་དཔའ་བོ་གཙུག་ལག་ཕྲེང་བ།
དབྱུག་པའི་གཡུལ་འགྱེད་བྱེད། །རྙེད་སྐུར་ཕྲ་མོ་དེར་ཕྱིར་ངལ་བྱེད་པ། །
པར་མི་དྭགས་པོའི་བརྒྱུད་པར་ཁས་འཆེ་བས། །ཆོས་འདི་སྣུབས་བྱེད་མང་
དུ་སྣང་བ་ཡི། །ཞེན་པ་གཞིག་ཕྱིར་ཐབས་ཀྱི་ཆོས་སྒོ་སྟེ། །ཆོས་འདི་སྤོང་
བར་འདོམས་པ་མ་ཡིན་ནོ། །ཅི་ཕྱིར་ཞེ་ན་སྐལ་དམན་དེ་དག་ལ། །ཆོས་འདི་
དུས་སུ་འཚམ་པར་མི་འགྱུར་ཏེ། །རབ་རིབ་ལྡན་པས་བཅུད་ཅན་བསྟེན་པ་
ལྟར། །ལྟ་བའི་སྙིགས་མ་སྐྱེད་པའི་སོས་སུ་འགྱུར། །མདོ་ལས་གདུལ་བྱ་
རྣམས་ལ་དང་པོར་གཏམ། །མི་རྟག་སྡུག་བསྔལ་འཁོར་བའི་ཉེས་དམིགས་
སྟོན། །བར་དུ་ཚུལ་ཁྲིམས་ཏིང་འཛིན་གཏམ་གྱིས་སྡུད། །ཐ་མར་སྟོང་ཉིད་
བདག་མེད་སྟོན་པར་གསུངས། །སོ་སྐྱེར་མ་ཟད་ས་བཅུའི་རྒྱལ་སྲས་
ལའང་། །བསྟན་བྱའི་དམ་ཆོས་རྣམ་པ་ཐ་དད་པར། །ཕལ་པོ་ཆེ་ཡི་མདོ་ལས་
གསལ་བར་བཤད། །ཕོ་བའི་མེ་དྲོད་ཕལ་པ་ཙམ་གྱིས་ནི། །གྲུབ་པའི་དངུལ་
ཆུ་ཞུ་བར་མི་ནུས་ལྟར། །གཟིགས་ནས་གསུངས་པ་ཐབས་ཀྱི་ཆོས་སྒོར་
ཟད། །ཆོས་ཉིད་གཟིགས་རྣམས་རྟོགས་པ་ཐ་དད་མེད། །རྒྱལ་དང་རྒྱལ་
སྲས་དམ་ཆོས་སྤོང་མི་སྲིད། །ཆོས་མིག་ཐོབ་རྣམས་ཆོས་ཀྱིས་ཚད་མི་
འཛིན། །གཞན་དུ་འཕགས་དང་བྱིས་པའི་ཁྱད་པར་གང༌། །ཀུན་རྫོབ་ཏུ་ཡང་
འདུས་བྱས་མི་རྟག་པ། །སུས་ཀྱང་འགོག་པར་ནུས་པ་མ་ཡིན་ལྟར། །དངོས་
པོའི་གནས་ཚུལ་དུ་ཞུགས་ཆོས་རྣམས་ནི། །བཅོས་མ་མིན་ཕྱིར་དགག་སྒྲུབ་
ཀྱིས་མི་འགྱུར། །དགག་སྒྲུབ་ཐམས་ཅད་རང་རང་བློ་ངོ་ཡི། །དོན་སྤྱི་གཞན་
116

རྣམ་རྟོག་ཆོས་སྐུའི་དོན་ཡང་དག་པར་བརྗོད་པ།
སེལ་ཙམ་ཞིག་བློས་གཞག་པ། །དེ་ལ་སོ་སོར་ཞེན་ནས་བྱེད་པར་ཟད། །
འདི་ནི་དབུ་ཚད་གཞུང་དུ་རབ་གསལ་ཡང༌། །དེང་སང་རྟོག་གེ་སྨྲ་རྣམས་
ཀྱིས་མ་གོ །དཔེར་ན་བུ་རམ་རོ་ནི་མངར་རོ་ཞེས། །བསྒྲུབས་ཀྱང་མ་ཟོས་
བར་དུ་དེ་མི་མྱོང་། །མངར་བ་མིན་ཞེས་ནན་གྱིས་བཀག་ན་ཡང༌། །བུ་རམ་
ཟོས་པ་རྣམས་ལ་མངོན་སུམ་གསལ། །མདོར་ན་རྒྱལ་བའི་སྐུ་རྣམས་ཐམས་
ཅད་ཀྱང༌། །གཅིག་ལས་དགོས་པའི་དབང་གིས་ཕྱེ་བ་སྟེ། །ནམ་མཁའི་
དབྱིངས་ལས་ཕྱོགས་ཆར་ཕྱེ་བ་ལྟར། །ཇི་ཙམ་ཕྱེ་ཡང་རང་བཞིན་རྣམ་དབྱེར་
མེད། །ཚད་མར་གྱུར་པ་རྣམས་ཀྱི་གཟིགས་ངོ་ན། །རྣམ་པར་རྟོག་དང་མི་
རྟོག་སྨོས་ཅི་དགོས། །དེ་དག་ལས་གཞན་ཆོས་ཞིག་ཡོད་ན་ཡང༌། །དེ་ཉིད་
རྒྱལ་བའི་སྐུ་རྣམས་དབྱེར་མེད་དངོས། །རྟག་ཏུ་རྫོགས་སངས་རྒྱས་པ་ཉིད་
དུ་རྟོགས། །དེ་ཚེ་སངས་མ་རྒྱས་པ་ཤུལ་ན་མེད། །སངས་དང་མ་སངས་རྒྱས་
དང་མ་རྒྱས་ཞེས། །འཛིན་པའི་བློ་ཡིས་སྦྲུལ་མདུད་རང་སར་ཞིག །སྐད་
ཅིག་གཅིག་དང་ལྡན་པའི་ཤེས་རབ་ཀྱིས། །བླ་ན་མེད་པའི་མཐོང་བ་འདི་
བརྙེས་པ། །དེ་ཚེ་བླ་མེད་རྫོགས་སངས་རྒྱས་ཐོབ་ཅེས། །རྒྱལ་བས་ཀུན་
རྫོབ་ལ་ལྟོས་རྣམ་པར་བཞག །དེ་བས་ཆོས་འདི་ཟབ་ཅིང་གཏིང་རྟོགས་
དཀའ། །བློ་ལས་འདས་ཕྱིར་བརྟག་དཔྱད་བློས་མི་ཤེས། །ཚིག་ལམ་ཟད་
ཕྱིར་སྨྲ་བསམ་བརྗོད་མི་ནུས། །འཇིག་རྟེན་ཀུན་ལས་རབ་ཏུ་འགལ་འདི་
ལ། །མཐར་འཛིན་ལ་གནས་ཡིད་བྱེད་ལ་ཆགས་པའི༌། །སྐྱེ་བོ་ཡིད་ཆེས་རུང་
117

མཛད་པ་པོ་རྗེ་དཔའ་བོ་གཙུག་ལག་ཕྲེང་བ།
བར་མ་གཟིགས་ནས། །ཟབ་ཞི་སྤྲོས་བྲལ་འོད་གསལ་འདུས་མ་བྱས། །
བདུད་རྩི་ལྟ་བུའི་ཆོས་ཞིག་ཁོ་བོས་རྙེད། །སུ་ལ་བསྟན་ཀྱང་གོ་བར་མི་ནུས་
པས། །མི་སྨྲ་ནགས་གནས་བྱ་ཞེས་གསུངས་པ་ཡིན། །ཕྱི་ནས་ཆོས་ཀྱི་བདུད་
རྩེ་བཀྱེ་ཚེ་ཡང༌། །རྟོག་གེ་ལ་ཆགས་ཚིག་འབྲུ་དུ་མས་དྲེགས། །རང་ལྟ་ལྷུར་
འཛིན་གཞན་ལྟ་ལ་སྡང་བ། །ཆོས་ལ་དབང་ཟ་རྣམས་ཀྱི་སྤངས་དགོས་
པས། །ཐེག་ཆེན་གནད་རྣམས་ཆེས་ཆེར་གསང་བར་གསུངས། །སྔགས་ལས་
མནའ་ཆུ་གཏེར་སོགས་དམ་བཞག་མཛད། །བསྡུས་པ་ལས་ཀྱང་ཐོས་ནས་
བློ་ཆུང་དེས། །ཆོས་འདི་སྤོང་བྱེད་སྤངས་ན་མནར་མེད་འགྲོ། །ཞེས་སོགས་
ཉེས་དམིགས་དང་བཅས་ཟབ་མོ་ཡི། །མདོ་རྒྱུད་ཀུན་ལས་རྒྱ་ཆེར་བཤད་
པའི་ཕྱིར། །སྐལ་ལྡན་ཟབ་མོའི་བློ་ཡངས་ལས་གཞན་ལ། །ཆོས་འདི་ཐོས་
པ་སྒྲག་པར་མི་བྱའོ། །ཆོས་སྤོང་ལས་གྱི་རྣམ་སྨིན་བསམས་པ་ན། །མཚམས་
མེད་ལྔ་ནི་དེ་ཙམ་ལྕི་བ་མིན། །འདི་ཡིས་རྣམ་སྨིན་གཞལ་དུ་མེད་པར་
བཤད། །ཕྱི་དུས་མཁས་པར་འཇོག་བྱེད་འདིར་སྣང་མོད། །མ་མཐོང་གཡང་
ས་དཔག་ཡས་འདི་ན་ཡོད། །བདེན་བརྫུན་མདོ་རྒྱུད་རྣམས་ལ་གཟིགས་དང་
གསལ། །ཕྱི་དུས་ཆོས་སྨྲ་རྣམས་ལ་ནན་ཏན་དུ། །འདི་ནི་བདག་གིས་གསོལ་
བ་བཏབ་པ་ཡིན། །ཆོས་ཀྱི་རྣམ་གྲངས་རེ་རེ་ཁོ་ན་ཡང་། །མདོ་ལས་རྡོ་རྗེའི་
ཚིག་དང་འཕུར་པའི་ཚིག །དགོངས་དང་ལྡེམ་དགོངས་དུ་མར་གནས་པར་
བཤད། །སྔགས་སུ་མཐའ་དྲུག་ཚུལ་བཞི་ལ་སོགས་པ། །སློབ་བཤད་ཚོགས་
118

རྣམ་རྟོག་ཆོས་སྐུའི་དོན་ཡང་དག་པར་བརྗོད་པ།
བཤད་ཕྱག་རྒྱ་དུ་མས་བཅིངས། །དེ་བས་སོ་སོའི་སྐབས་དོན་ཤེས་དགོས་
ཀྱི། །རྣ་ཐོས་ཙམ་གྱིས་ཆོས་ཀྱི་ཚད་མི་གཟུང་། །ཟབ་མོའི་གཏམ་ནི་འདིའམ་
གཞན་ཡང་རུང་། །སྐྲག་པར་འགྱུར་བ་གང་ཞིག་ཐོས་པའི་ཚེ། །མོས་ཤིང་
།སྤངས་
རྟོགས་པ་ཉིད་དུ་མ་གྱུར་ཀྱང༌། །འདི་ནི་རྒྱལ་བ་ཉིད་ཀྱིས་མཁྱེན་མོད་
ཀྱིས། །བདག་ཡུལ་མིན་ཞེས་བསམ་མི་ཁྱབ་དྲན་བྱ། །རྒྱས་པར་རྣམ་པར་
ཐེག་པ་མ་ལུས་པ། །བསྡུས་པའི་མདོ་ལ་སོགས་པར་ལྟ་བར་གྱིས།
ན་ཉེས་པ་རབ་ཏུ་ལྕི་མོད་ཀྱང༌། །རྣ་བར་ཐོས་པ་ཙམ་གྱིས་ཕན་ཡོན་ཀྱང་། །
གཞལ་དུ་མེད་དེ་རིན་ཆེན་བྱིན་མདོ་ལས། །ཁྱེའུ་རིན་ཆེན་གྱིས་བྱིན་ཞེས་བྱ་
བ། །སྐྱེས་ནས་ལོ་གསུམ་ལོན་པས་ཆོས་ཀྱི་གཏམ། །ཆེན་པོས་འཁོར་གྱིས་
སྤོབས་པ་ཟིལ་མནན་ཚེ། །འཇམ་དཔལ་གཞོན་ནུར་གྱུར་པས་ཡོངས་དྲིས་
པ། །ཁྱོད་ཀྱི་ཆོས་བསྟན་པ་ནི་དེ་འདྲ་ན། །དང་པོའི་ལས་ཅན་རྣམས་ལ་ཇི་
སྐད་སྟོན། །དེ་ཡིས་སྨྲས་པ་འདོད་ཆགས་མ་སྤང་ཞིག །ཞེ་སྡང་མ་གཞིལ་
གཏི་མུག་ལས་མ་བསྐྱོད། །འཇིག་ཚོགས་ལྟ་ལས་འདའ་བར་མ་བྱེད་ཅིག །
ཅེས་སོགས་བསྟན་བྱ་དེ་ཡིས་མི་སྐྲག་ན། །ཟབ་མོ་བཟོད་པའི་སྐལ་ལྡན་
རིག་བྱ་ཞེས། །བསྟན་པའི་མོད་ལ་འཁོར་དེའི་དགེ་སློང་བརྒྱད། །སྐྲག་ཅིང་
མ་མོས་ཁྲག་དྲོན་སྐྱུགས་ཏེ་གུམ། །འཇམ་དཔལ་གྱིས་ནི་དགེ་སློང་དེ་དག་
ལ། །ཁྱོད་ཀྱིས་ཆོས་དེས་དེ་ལྟར་གནོད་གྱུར་ཅེས། །བརྗོད་ཚེ་སྟོན་པས་དེ་
སྐད་མ་ཟེར་ཅིག །དེ་དག་གིས་ནི་ཆོས་འདི་མ་ཐོས་ན། །བསྐལ་པ་ས་ཡར་
:
119

མཛད་པ་པོ་རྗེ་དཔའ་བོ་གཙུག་ལག་ཕྲེང་བ།
བདེ་འགྲོ་མི་ཐོབ་ན། །ཆོས་ཉིད་ཁོང་དུ་ཆུད་པ་ག་ལ་ཞིག །དེ་དག་ཤི་མ་ཐག་
དུ་ཆོས་འདིའི་མཐུས། །དར་གྱི་ཕོ་ལོངས་བརྡབས་དང་འཕར་བ་ཡི། །ཡུན་
ཙམ་གྱིས་ནི་མནར་མེད་དམྱལ་བ་ལས། །ཐར་ཏེ་ལྷར་སྐྱེས་བཟོད་པ་ཐོབ་
པར་འགྱུར། །ཆོས་འདི་སོམ་ཉིར་བཅས་པ་ཐོས་པ་ཡི། །ཕན་ཡོན་དེ་འདྲ་
དད་ན་ལྟ་ཅི་སྨོས། །ཞེས་གསུངས་ལྷ་དེ་དག་ཀྱང་ལྷགས་གྱུར་ཏེ། །མཆོད་
ཅིང་ཆོས་ལ་དད་དེ་ཡི་རང་བརྗོད། །གཞན་ཡང་འདི་ལྟར་བཤད་པའི་མདོ་
སྡེ་མང༌། །དེ་བས་རང་གཞུང་ཆུང་ངུ་སྣ་རེ་ཡིས། །དྲེགས་པར་མི་བྱ་ཟབ་མོའི་
ཆོས་མི་དམད། །རྒྱལ་བའི་གསུང་རབ་ཆོས་སྒོ་ཕ་མཐའ་ཡས། །དེ་ལ་ཇི་
ལྟར་སྟོན་ཚུལ་བགྲང་ལས་འདས། །བདག་དང་བདག་མེད་མཐའ་བཅས་
མཐའ་བྲལ་དང༌། །རྟག་དང་མི་རྟག་ཡོད་མེད་བདེན་བརྫུན་དང༌། །ཡིན་དང་
མིན་དང་གཉིས་དང་གཉིས་མིན་སོགས། །གདུལ་བྱའི་དབང་ལས་ཕ་མཐའ་
ཡས་པར་བཤད། །དངོས་པོའི་བློ་ཅན་བྱིས་རྣམས་སྐྲག་པ་དང༌། །ཕྱོགས་
འཛིན་ཟུག་རྔུ་སྣ་ཚོགས་ལྡང་འགྱུར་མོད། །བློ་གྲོས་ཡངས་པ་ཆོས་ཀྱི་རྒྱ་མཚོ་
རྣམས། །བསྟན་པ་ཐམས་ཅད་ཀྱིས་ཀྱང་བརྒྱུད་མི་གཡོ། །ཀུན་ཀྱང་ཆོས་
དབྱིངས་མཉམ་ཉིད་གཅིག་ལ་འཇུག །དེ་བས་རྒྱལ་བའི་ཆོས་ཚུལ་ཐམས་
ཅད་ལའང་། །མི་དམད་བསམ་མི་ཁྱབ་པ་དྲན་བྱ་ཞིང༌། །གང་ལ་ཡིད་ཆེས་
ཐོབ་དེ་ཉམས་སུ་བླངས། །དེ་ཡིས་དེང་དུས་མ་སྨད་བདེ་བར་ཐར། །དོན་
གཉིས་འབྲས་བུ་ཡང་དག་ཐོབ་པར་འགྱུར། །དེ་ལྟར་སྒྲུབ་བརྒྱུད་རྒྱལ་
120

རྣམ་རྟོག་ཆོས་སྐུའི་དོན་ཡང་དག་པར་བརྗོད་པ།
བསྟན་སྙིང་པོ་འདིའི། །ཟབ་གསང་རྟོགས་པ་ནམ་མཁའི་མཐའ་མཉམ་
ལས། །རྩ་མཆོག་བུ་ག་ཙམ་ཞིག་བདག་གིས་བརྗོད། །སྨྲ་བསམ་བརྗོད་བྲལ་
བློ་ཡི་ཡུལ་མིན་འདི། །རྒྱལ་བ་ཀུན་གྱིས་མངོན་སུམ་བརྗོད་མི་ནུས། །རྒྱལ་
སྲས་ཆེ་རྣམས་དྲིས་ཚེ་ལན་མི་འདེབས། །བདག་འདྲས་བརྗོད་པར་ནུས་པ་
ག་ལ་ཞིག །འོན་ཀྱང་འཛུབ་མོས་ཟླ་བ་མཚོན་པ་ལྟར།
།གདམ་པའི་གནད་
ཀྱིས་ཅུང་ཟད་མཚོན་བྱས་ལས། །དགེ་བའི་རྩ་བ་གང་ཞིག་ཐོབ་པ་དེས། །
ཕན་བདེའི་ལམ་བཟང་སྙིང་པོའི་བསྟན་པ་མཆོག །རྨད་དུ་བྱུང་བའི་སྒྲུབ་
བརྒྱུད་དམ་པ་འདི། །མི་ནུབ་བསྟན་པ་དར་ཞིང་རྒྱས་པ་ཡིས། །བཀའ་
བརྒྱུད་བླ་མའི་དགོངས་པ་ཡོངས་རྫོགས་ཤོག །ཞེས་པ་འདི་ནི་མཉམ་པར་བཞག་
པའི་དུས་སུ་རྣམ་རྟོག་དང་ཆོས་ཉིད་ཐ་དད་པར་མི་འདུག་ཀྱང་ཐ་སྙད་རྣམ་འཇོག་གི་ཚེ་རྣམ་
རྟོག་ཆོས་སྐུར་འདོད་དམ་མི་འདོད་དང་། སྤྱིར་དྭགས་པོ་བཀའ་བརྒྱུད་ཀྱི་རྣམ་རྟོག་ཆོས་སྐུར་
གཞེད་ཚུལ་ཇི་ལྟར་ཡིན་གསལ་བ་ཞིག་དགོས་གསུངས་པའི་ལན་དུ་མང་དུ་ཐོས་པའི་བསོད་
སྙོམས་པ་མ་ཕམ་ཆོས་ཀྱི་རྒྱལ་པོ་དོན་ཐམས་ཅད་ཡོངས་སུ་གྲུབ་པ། མིང་གཞན་གཙུག་ལག་
རྒྱ་མཚོའི་ཕྲེང་བ་ཅན་གྱིས་དཔལ་ཙ་རི་ཏྲའི་གནས་ནས་ཕུལ་བ་དགེ་བར་གྱུར་ཅིག །གཅིག་
ཞུས་ཤིན་ཏུ་དག་པའི་ལུགས་སུ་བགྱིས། །
121

མཛད་པ་པོ་རྗེ་དཔའ་བོ་གཙུག་ལག་ཕྲེང་བ།